-Մրցակիցներ, այո, կան, բնականաբար եւ անոնք բոլոր այն լրատուամիջոցներն են, որոնք տեղեկատուութիւն կը տրամադրեն: Տեղեկատուութեան այս քաոսային յորձանուտին մէջ մենք անընդհատ կը պայքարինք, որ մեր ընթերցողը վերադառնայ մեր քով, այդ մրցակցութիւնը անվերջ է: Նորութիւն մը եթէ դուն չտը-ւիր, քու ընթերցողդ կ՚երթայ ուրիշ կայքէջի մէջ կը կարդայ: Առցանց լրատուական տիրոյթին մէջ հաւատարմութիւնը ամենակարեւոր արժէքը չէ, եթէ տպագիր թերթի պարագային, օրինակ, քու բաժանորդդ կամ հաւատարիմ ընթերցողդ անընդհատ կը ստանայ կամ կը գնէ, ապա առցանցի պարագային եթէ դուն մէկ վայրկեան ուշացուցիր նորութիւնը, ան կը կարդայ այլ կայքէջի մէջ: Փոքր լրատուամիջոց ըլլայ, մեծ ըլլայ, միջին ըլլայ, դուն անընդհատ պիտի մրցիս բոլորին հետ: Կրկին ու կրկին այս մրցակցութեան մէջ չենք մոռնար մեր վստահելիութեան ցուցիչը, եւ նոյնիսկ եթէ վայրկեան մըն ալ ուշացումով տանք, բայց ճշդուած կու տանք լուրը, որպէսզի մեր ընթերցողը երբեք այլ կայքէջի մը մէջ չստուգէ մեր լուրը: